|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γερανίου 28, 105 52, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αθήνα, 09/01/2025

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταδικάζει την τραμπούκικη επίθεση που δέχθηκε ο πρόεδρος του σωματείου Ναυπηγοξυλουργών, μέρα μεσημέρι, σε κεντρικό δρόμο της Νίκαιας, την ώρα που επέστρεφε από τη δουλειά του στη Ναυπηγοεπισκευαστική Ζώνη. Ευχόμαστε ταχεία ανάρρωση στον συνάδελφο Τουμανίδη. Απαιτούμε από την κυβέρνηση να προχωρήσει άμεσα στη σύλληψη των φυσικών και ηθικών αυτουργών.

Είναι σαφές ότι πραγματικός στόχος όσων επιτίθενται στα συνδικάτα και στα στελέχη τους είναι να τους τρομοκρατήσουν γιατί παλεύουν για τα δικαιώματα των εργατών, για τις Συλλογικές Συμβάσεις Εργασίας, για να υπάρχουν μέτρα υγείας και ασφάλειας, για να επιστρέφουν οι εργαζόμενοι ζωντανοί στα σπίτια τους. Επιδιώκουν να τρομοκρατήσουν τους εργαζόμενους για να σκύβουν το κεφάλι και να μην αντιστέκονται, να μη διεκδικούν.

Δεν θα τους περάσει. Η απάντηση των εργαζομένων είναι η συλλογική δράση, η μαζικοποίηση των Σωματείων. Ο αγώνας για την ικανοποίηση των αναγκών και των δίκαιων αιτημάτων μας. Συνεχίζουμε πιο αποφασιστικά.  Ακόμη περισσότεροι εργαζόμενοι να μπουν στη μάχη.

Η τρομοκρατία δεν θα περάσει, των εργατών η πάλη θα την σπάσει!

**Το Δ.Σ.**